HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin.
Tänään luvassa on erityinen ohjelma.
Minulla on erikoisvieras. Pidätte siitä, mitä asiaa hänellä on.
Tässä on pastori Leonei.
Hän palvelee seurakuntaa Aasiassa.
Kuulemme mahtavia todistuksia siitä, miten Herra on liikkunut siellä.
Tervetuloa. - Kiitos. Kiva olla täällä.
On mahtavaa nähdä ensinnäkin, miten suurenmoista työtä teette täällä.
On myös hienoa kertoa, mitä Herra on tehnyt maailmalla, eritoten Aasiassa.
Jos tunnet kutsumusta lähetystyöhön, -
katso ohjelma kokonaan.
Aion kysyä, miten hän aloitti lähetystyön -
ja oikeasti lähti seuraamaan Herraa, sillä kaikki alkaa pelastuksesta.
Jos olet saanut kutsun Herralta, katso koko jakso.
Lisäksi rukoilemme niiden puolesta, joilla on kutsu lähetystyöhön.
Työskentelet nyt siis Aasiassa, mutta olet Amazonin alueelta Brasiliasta.
Miten kaikki alkoi? Oletko aina ollut kristitty?
En. Se on hieno tarina, -
koska synnyin pienen joen varrella Amazonin alueella.
Sen nimi on Jacarezinho, "pieni alligaattori".
Isoäiti oli suvustani ensimmäinen, joka kuuli evankeliumin.
Sen kertoivat lähetyssaarnaajat, -
jotka menivät Amazon-joelle evankelioimaan.
Se oli mahtavaa, sillä hän ei ikinä käynyt kirkossa.
Hänellä ei ollut Raamattua. Ei ollut kuullut Jeesuksesta.
Mutta kun lähetit menivät sinne -
ja evankelioivat, vaikkakin vajavaisilla portugalintaidoillaan, -
äiti kuuli ja uskoi.
Hän piti sen salassa, sillä silloin siellä oli vaarallista läheteille.
Sitten hän alkoi palvella Herraa salaa -
ja opettaa Jeesuksesta ja evankeliumista äidilleni.
Äiti kuuli evankeliumin teini-iässä ja hän uskoi.
Näin äitini alkoi seurata Jeesusta.
Myöhemmin hän meni naimisiin isäni kanssa ja minä synnyin.
Kun olin kolmen, sairastuin vakavasti ja kuolin.
Kolmevuotiaana. Siihen aikaan äiti ei ollut aivan varma uskostaan, -
mutta kun tämä tapahtui, hän juoksi sillalle rukoilemaan puolestani.
Hän sanoi: "Jos annat poikani takaisin, palvelen Sinua -
ja opetan poikani palvelemaan Sinua. Hän vielä julistaa evankeliumiasi."
Jumala vain toi minut takaisin eloon.
Isä itki, kaikki itkivät, koska olin kuollut.
Ja kun äiti oli rukoilemassa, hän pyysi Jumalalta ihmettä, -
ja heräsin kuolleista kotonamme.
Sieltä muutimme Macapáan.
Se on Amapán osavaltion pääkaupunki Pohjois-Brasiliassa.
Mutta äiti unohti tämän jutun.
Hänen elämäänsä tuli vaikeuksia.
Isä alkoi juoda, ja hänestä tuli alkoholisti.
Hän alkoi käyttää perheen rahat riippuvuuteensa.
Hän alkoi tapailla muita naisia.
Äidistä tuli tosi masentunut ja vihainen.
Hän oli aivan hukassa. Me olimme hukassa.
Perheemme oli pimeydessä.
Sitten eräät naiset, rukoussoturit, tulivat käymään meillä.
Olin 14-vuotias. Minulla oli todella kova kapinavaihe päällä.
Olin tosi vihainen ja pettynyt elämään.
Naiset tulivat käymään ja rukoilivat äidin puolesta.
Äiti antoi elämänsä uudelleen Herralle.
Hän alkoi rukoilla puolestamme.
Hän rukoili ja kutsui minua seurakuntaan.
Useimmiten kieltäydyin. En halunnut olla missään tekemisissä -
kristittyjen tai seurakunnan kanssa. Vihasin seurakuntaa.
Mutta hän alkoi rukoilla kovasti.
Toisinaan heräsin keskellä yötä, ja hän rukoili puolestani.
Kuulin hänen rukoilevan: "Herra, pelasta lapseni.
Lupasin, että pojasta tulee evankelista, ja katso nyt häntä!"
Olin täysin pimeydessä. Olin jengiläinen.
Tappelin kadulla kuin pahis.
Kerran hän kutsui minut seurakuntaan. Vastustelin.
Hän kutsui monta kertaa. Vastustelin aina.
Mutta sinä päivänä minä jostain syystä suostuin.
Ja minä menin. Sinä päivänä Jumala valmisteli...
Kohtasi sinua. - Niin.
En kuunnellut jumalanpalvelusta, -
mutta lopussa laulettiin laulu "Vapahtajan hetki".
Silloin Jumala avasi silmäni ja sydämeni.
Kuulin Jumalan äänen kutsuvan minua luokseen: "Tule luokseni.
Olen täällä. Elämä, jota nyt elät, ei ole se, jota sinulle suunnittelin."
Olin siis 14-vuotias. Oli vuosi 1994.
Lasken ikääsi. - Minusta tuli kristitty.
Kun minusta tuli kristitty, kaikki elämässäni muuttui. Kaikki.
Ensimmäisenä muuttui elämäntarkoitukseni.
Siihen asti minulta puuttui tarkoitus. Oli vain... - Jengitappeluita.
Yritin vain selviytyä.
Kun minusta tuli kristitty, oli kuin taivas olisi avautunut.
Tunsin sydämessäni palon. Aloin nähdä työntekijöitä, -
kuten saarnaajia, raamatunopettajia ja seurakunnan työntekijöitä.
Aloin rukoilla: "Herra, minäkin haluan tuohon tiimiin.
Tiedän, etten ole mitään. En tiedä mitään, -
mutta Sinä voit opettaa ja ohjata minua."
Seurakuntaan tuli lähettejä. Seurakuntamme oli pieni.
Se sijaitsi laitakaupungissa huonolla, vaarallisella alueella.
Mutta aika ajoin sinne tuli lähettejä etenkin Afrikasta -
kertomaan todistuksiaan. Sydämeni paloi.
Sanoin: "Herra, ehkä minäkin. Valitse minut!"
Odotin koko ajan, että Jumala puhuisi minulle kutsustani.
Sitten nuo lähetit tulivat.
Ja minä rukoilin: "Jos haluat, että lähden tähän työhön, -
haluan tuohon tiimiin."
Näin lähetyssaarnaajat kuin etulinjana, -
sotureina taistelukentällä. Halusin olla kuin he.
Olin 14―15-vuotias. - Eli jo silloin kutsu paloi.
Paloi sydämessäni. Ehdottomasti. Aina kun kuulin lähetystyöstä, -
sydämeni syttyi. En tiennyt, miten ja milloin, -
sillä tulin köyhästä perheestä köyhältä alueelta.
En tullut papin perheestä.
En ollut pastorin tai lähetyssaarnaajan poika.
Vain äiti ja isoäiti olivat suvussani kristittyjä.
Mutta sitten aloin kuulla Jumalaa, ja Jumala lähetti elämääni profeettoja.
Joskus rukouskokouksessa rouvat tulivat sanomaan: -
"Nuori mies, näen sinut matkustamassa maailmalla."
Minulla ei ollut varaa matkustaa yhdestä kaupungista toiseen, -
ei edes asuinalueeltamme kaupungin keskustaan.
Yleensä menin pyörällä. Miten sitten voisin lähteä lähetystyöhön?
"Näen sinut matkustamassa ja puhumassa vierailla kielillä."
Tutustuimme viisi vuotta sitten. Silloin et puhunut englantia.
En laisinkaan. - Katsokaapa tätä.
Puhumme englantia. Työskentelet Aasiassa.
Ei sanaakaan englantia, kun tulin USA:han vuonna 2016.
Se oli näky. Olin 14―16-vuotias.
Aloin kuulla sanoman. Oli vaikeaa uskoa sitä, -
sillä mitään ei tapahtunut. Mikään ei muuttunut todellisuudessani.
Mutta sanoma tuli yhä uudelleen.
Aloin tavoitella sitä: "Jos Jumalalla on tämä varattuna minulle, etsin sitä."
Etsin tilaisuuksia palvella, ensin pienessä seurakunnassani.
Sitten aloin evankelioida ja saarnata torilla.
Tein laatikoista itselleni puhujapöydän.
Kukaan ei pysähtynyt kuuntelemaan, mutta minä saarnasin.
Kun olin 19-vuotias, sain Jumalalta aivan erityisen sanoman.
Hän sanoi: "Pakkaa laukut. Vien sinut kansoihin."
Ajattelin: "Selvä." Olin kuullut sen monta kertaa.
Mutta Jumala sanoi: "Ei, pakkaa laukut heti, sillä vien sinut kansoihin."
Ja sitten aloin nähdä unia.
Yhdessä unessa Jumala näytti lähetysjärjestön.
En ollut ikinä kuullut siitä. Sellaisesta ei puhuttu seurakunnassa.
Mutta Jumala antoi lähetysjärjestön nimen, ja kuulun nyt siihen järjestöön.
Olen nyt siinä järjestössä. Hän antoi minulle nimen.
Ja Hän antoi minulle lähetysjärjestössä toimivan koulun nimen.
Hän halusi, että käyn sen.
Jumala järjesti kaiken, jopa kannatusrenkaan.
Jumala käski sisaren toisesta kaupungista soittaa minulle: -
"Leo, Jumala käski minun tukea sinua lähetyskentällä.
Jumala sanoi, että menet kouluun. Maksan koulunkäyntisi. Ostan liput."
Ja kaikki alkaa sydämen palosta. - Nimenomaan.
Se on avain katsojillekin. Jumala antoi poltteen.
Siitä poltteesta tuli näky.
Se oli prosessi, ja se on tuonut sinut tähän.
Se ei siis tapahtunut yhdessä yössä. - Ei.
Et saa lähetyskipinää ja huomenna olet lähetyskentällä.
Se on prosessi. Jumala alkaa liikkua.
Jopa Jumalan huolenpito lippuja, koulua ja kaikkea varten.
Niin. Sanoin Jumalalle, että haluan lähteä, -
mutta en tiedä miten, minne ja milloin eikä minulla ole rahaa siihen.
Kun Jumala kutsuu, -
et tiedä sitä, mutta Hänellä on jo kaikki valmisteltuna.
Mutta sitä ei tiedä. Täytyy riippua Hänessä.
Se on uskonvaraista elämää. - Niin. Askel askeleelta.
Kiinassa on sanonta, "ibu, ibu".
Se tarkoittaa: "Askel askeleelta." Jumala johdattaa.
Jumala antoi esirukoilijoita ja ihmisiä maksamaan liput.
Jumala näytti paikan, minne mennä.
Aloitin tämän prosessin 10. tammikuuta 2000.
Lähdin kotikaupungistani veneellä, 24 tuntia veneellä.
Sitten kolme päivää bussilla kaupunkiin, jonka Jumala oli näyttänyt.
Käymme nyt lyhyellä tauolla.
Sen jälkeen kuulette lisää siitä, mitä Jumala tekee Aasiassa.
Leonei todellakin lähti.
Haluamme kuulla kaiken, mitä Jumala tekee.
Nyt tauolle. Sen jälkeen puhutaan Aasiasta.
HERMES FALCAON KIERTUE 6.―10. MAALISKUUTA 2024
Jatketaan täältä ystävämme Leonein kanssa.
Häntä kutsutaan Leoksi.
Ennen kuin jatkamme keskustelua, tahdon kertoa, -
että tulemme Suomeen 6.―10. maaliskuuta.
Käymme Kuopiossa, Joensuussa, Kouvolassa, -
Lappeenrannassa, Helsingissä ja Espoossa.
Seuratkaa ilmoittelua. Siitä tulee voimallinen kiertue.
Jos olet lähistöllä, sinun on tultava näihin elämää muuttaviin kokouksiin.
Siitä tulee mahtavaa. Leo, kerroit, että Jumala kutsui sinut.
Valmistauduit, ja sinut lähetettiin Aasiaan -
alueelle, jossa ei ole uskonnonvapautta. - Niin.
Miten kaikki alkoi lähetyskentällä?
Hypätään muutama vuosi eteenpäin. Menit naimisiin ja sait kolme lasta.
Emme ehdi käsitellä kaikkea. Millaista Aasiassa oli, kun menit sinne?
Miten seurakunta Aasiassa voi?
Se oli haastavaa, sillä tämä kyseinen maa on hyvin suljettu.
Minulla ei ollut siellä kontakteja.
Menin sinne sokeana, kirjaimellisesti uskon varassa.
Kun Jumala lähettää jonnekin, Hän johdattaa.
Sanoin: "Herra, olen täällä. Mikä on tarkoituksesi minulle?
Tiedän, mitä itse haluan tehdä. Minulla on näky.
Mutten tiedä, mitä Sinä haluat." Aluksi tutustuin paikkaan ja ihmisiin.
Jumala alkoi antaa kontakteja ja uskon yhteyksiä.
Hän alkoi antaa strategisia yhteyksiä seurakuntaan Aasiassa -
ja kontakteja ihmisiin, jotka jo tekivät työtä siellä.
Aloin palvella heidän kanssaan ja opiskella kieltä.
Aloin katsella, missä avautuisi mahdollisuuksia, -
sillä emme voi mennä kadulle saarnaamaan -
emmekä järjestää kokoussarjoja tai ihmeiden iltoja.
Ja se oli ollut yksi haaveistani.
Halusin mennä Afrikkaan ja pitää kokoussarjoja ja istuttaa seurakuntia.
Mutta päädyin paikkaan, jossa pitää olla hyvin hiljaa.
Se on luonteeni vastaista, mutta aloin opetella.
Yhtenä päivänä rukoilin.
Jumala sanoi: "Haluan, että jaat tuhat Raamattua."
Tuhannen Raamatun jakaminen siinä maassa... - Se on kiellettyä.
Niin, ja vaarallista.
Raamattusovelluksiakaan ei saa olla. - Ei niin.
Kaksi tai kolme vuotta sitten -
kiellettiin raamattusovellusten asentaminen puhelimelle.
Ei ole kauppoja, joista ostaa Raamattuja.
Ei ole verkkokauppaa, josta tilata Raamattuja.
Ei Amazonia. Kaikki on suljettua.
Ainoa tapa hankkia Raamattu on viranomaisten kautta, -
ja se Raamattu on sellainen, jonka he laativat omiin...
Joka sopii heidän agendaansa. - Niin. Erikoisraamattu.
Se on muokattu versio Raamatusta.
Kun Jumala sanoi sen, olin rukoilemassa.
Jumala kertoi tarkan määrän. - Se on paljon.
Niin on. Siellä se on valtava määrä.
Täälläkin se ei ole mitään... - Se ei ole normaalia.
Ihmettelin, mistä ja miten saan tuhat Raamattua.
En edes tiedä, mistä saan yhden! Miten saan tuhat Raamattua?
Aloin rukoilla. Ja sitten Jumala antoi minulle työtoverin siitä maasta.
Jumala antoi ystävän, veljen. Kysyin häneltä: -
"Miten saisin Raamattuja? Haluaisin jakaa niitä.
Hän sanoi: "Meillä on Raamattuja. Montako tarvitset?"
Sanoin, että tuhat. Hän sanoi: "Tuhat! Mahdotonta!
Mistä saisimme tuhat Raamattua?
Ja kenelle me jakaisimme tuhat Raamattua?
Koko pyyntösi on mahdoton ja vaarallinen."
Sanoin: "Jumala käski jakaa tuhat Raamattua. Hän hoitaa asian jotenkin."
Aloimme rukoilla sen puolesta.
Eräänä päivänä hän tuli luokseni: "Et usko tätä!
Löysin miehen, jolla on painotalo.
Hän painaa sinulle Raamatut."
Tarvitset vain... - Se oli ihme.
Hän löysi miehen kuin tyhjästä. Ostimme Raamatut.
Tuhatta Raamattua ei siellä voi hankkia tuosta vain.
Hankimme aina muutaman kerrallaan, kunnes niitä oli tuhat.
Vähitellen. - Niin, autossa.
Pitää mennä johonkin paikkaan, piiloutua, ottaa Raamattu.
Kuin salakuljettaisi. - Nimenomaan!
Mikä olet ammatiltasi? Raamatun salakuljettaja. Raamattudiileri.
Raamattudiileri on hyvä. Saimme Raamatut kokoon.
Sitten rukoilimme: "Jumala, näytä, kenelle nämä annetaan."
Jos Raamatun antaa väärälle ihmiselle, joutuu ongelmiin.
Ja niitä oli tuhat. - Tuhat jaettavaksi.
Jumala antoi meille strategian. Hän antoi viisi paikallista pastoria -
ja heidän seurakuntansa, 15―20-jäsenisiä.
Annoimme kullekin 200 Raamattua -
ja rukoilimme, että he löytävät ihmiset, joille antaa Raamatun.
Jumala johdatti yksitellen tuhat Raamattua.
Teitte työtä paikallisseurakuntien kanssa, -
ja he jakoivat Raamatut kohtaamilleen ihmisille.
Kaikki tuhat Raamattua oli jaettu neljässä kuukaudessa.
Sitten juhlimme voittoa.
Jumala avasi meille kontakteja kouluun, -
jossa annettiin kristillistä opetusta lapsille tästä maasta.
Siinä maassa on kiellettyä kertoa evankeliumia lapsille.
Lapset eivät voi kuulla Jeesuksesta ennen 18. ikävuotta.
Ja siihen asti he kuulevat uskosta ja kristityistä vain kielteisiä asioita.
Se on kiintoisaa. Jos Jeesusta ei ole, miksi he pelkäävät niin? - Niinpä.
Se osoittaa, että Hän on totuus. - Nimenomaan.
Jos Raamattu on satua, miksi moinen poru?
Niin. Miksi pelätä sitä niin?
Jumala antoi siis kontakteja lastentyöhön ja lasten opettamiseen.
Koska olen opettaja koulutukseltani, aloimme palvella näitä lapsia.
Minut kutsuttiin sinne opettamaan Raamattua.
Heillä ei ole seminaareja, kouluja -
tai pyhäkouluja, kuten meillä.
Meillä on Raamatut. Meillä voi olla niin monta Raamattua kuin haluamme.
Kaikki käännökset sovelluksessa.
Millään muulla sukupolvella ei ole ollut näin paljon tietoa saatavilla.
Yksi napautus, ja saamme kaikki Raamatut. Mutta ihmiset eivät lue.
Nimenomaan! Ja heillä ei ole raamatunopetusta tai raamattukouluja.
Kun joku tulee ja sanoo: "Voin opettaa teille Raamattua.
Minut on varustettu siihen", he sanovat: "Opeta!"
Ja kalenterimme on täynnä maanantaista maanantaihin -
saarnaamista, opetusta, opetuslapseutusta. - He ovat nälkäisiä.
Sitten Jumala avasi oven avioliittotyöhön.
Monet pariskunnat etsivät vastauksia -
mutta eivät löydä niitä ympäröivästä yhteiskunnasta. Niitä ei anneta.
Niinpä me tarjoamme heille avioliittokursseja.
He innostuivat. Niinpä pidämme niitä yhden siellä, yhden täällä.
Toisinaan joudumme matkustamaan 4,5 tuntia -
pitämään kurssin toisessa kaupungissa ja ympäröivissä kylissä.
Ihmiset ovat nälkäisiä, eikä heillä ole kiire pois.
Tavallisesti olen kohteessa koko lauantain -
ja opetan yhdeksästä viiteen, -
eikä ihmisillä ole kiire mihinkään. He vain syövät Jumalan Sanaa -
ja kysyvät: "Milloin tulet uudelleen?"
Välillä me lännessä, Euroopassa ja Amerikassa, -
olemme niin tottuneita vapauteen, ettemme hyödynnä sitä.
Niin. Se siinä onkin. Pitää tehdä sitä, mitä on käsillä.
Yksi pyhäkoulunopettaja täällä voi olla raamatunopettaja siellä.
Meillä on todella paljon tietoa. Tiedämme Jumalasta paljon.
Meillä on Raamatut ja saarnoja ilman määrää.
Lähetysjohtaja Oswald Smith Kanadasta Torontosta on sanonut, -
ettei ole reilua kuulla evankeliumi kahdesti, -
jos monet eivät kuule kertaakaan.
Meidän on toimittava nyt.
Ja ellei joku koe kutsumusta lähteä suljettuihin maihin -
tai vieraisiin maihin, kuten veljeni on Etelä-Afrikassa, -
toimi siellä, missä olet.
Aloita siitä. Se on avain, jos haluaa olla Jumalan käytössä.
Älä odota Intiaa, Afrikkaa tai Aasiaa. Aloita siitä, missä olet.
Anna Jumalan lahjan alkaa viritä sydämessäsi.
Pyytäisin sinua rukoilemaan sellaisten puolesta, -
joilla on kutsu lähetystyöhön, että Herra ottaa heidät käyttöön.
Rukoillaan saman tien.
Uskotaan, että Herra puhuu ihmisille Jeesuksen nimessä.
Herra, rukoilen kaikkien veljien ja sisarten puolesta ympäri maailmaa.
Siunaa heitä läsnäolollasi nyt.
Asukoon heissä Pyhä Henkesi.
Toimi voimallisesti heidän elämässään.
Tulkoon kutsustasi todellisuutta. Rukoilen, että he vastaavat kutsuusi, -
sillä Sinä yhä kutsut. Satoa on paljon, mutta korjaajia vähän.
Lähetä työntekijöitä pelloille.
Tuon eteesi veljet ja sisaret, jotka ovat kenties jumissa jossain.
Vapauta heidät Pyhällä Hengelläsi pelosta ja epäilyksistä, -
niin että he voivat vastata: "Herra, tässä olen. Lähetä minut."
Jeesuksen nimessä, aamen.
Kiitos Herralle. Innostun, kun olen veljeni seurassa.
Hän kävi seurakunnassamme viime ja tänä vuonna.
Kutsuimme hänet jo ensi vuodeksi ja aina, kun hän on Richmondissa.
Meillä on sama into evankeliumiin Jeesuksesta.
Kiitos. - Mielelläni.
Jatkamme seuraavassa jaksossa.
Teemme toisenkin jakson, jossa aktivoimme sinut Jeesuksen nimessä.
Siunausta! Pidetään yhteyttä!
Nähdään taas!
Jumalan siunausta ja pitäkää hauskaa.
10 VUOTTA
Kiitos, että katsot Herätyksen läpimurtoa.
Ohjelmamme on näkynyt TV7-kanavalla nyt 10 vuotta.
Se on valtava virstanpylväs. Herra on näinä vuosina koskettanut monia, -
pelastanut, parantanut ja vapauttanut.
Olen saanut todistuksia jopa Suomen vankiloista.
Ihmiset kiittävät lähetyksistä.
Sinä voit tukea tätä työtä, -
niin että ohjelma näkyy kanavalla jatkossakin.
Lahjoita ruudun tiedoilla. Tavoitetaan lisää sieluja Kristukselle.
Rakennetaan uskovia Suomessa ja maailmalla.
Nähdään Jumalan voiman ilmenevän. Kannustan lahjoittamaan, -
jotta ohjelma näkyy jatkossakin.
Jumalan siunausta! Ollaan yhteydessä.
Olet rakas. Kiitos, TV7 ja koko perhe.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO